তবে এলাকাবাসী জানায়, মতিন জোর করে জমি দখল করে বাউন্ডারি দেয়াল নির্মান করতে গেলে হামলা ঘটনাটি ঘটে। শনিবার সকালে মিজমিজি পশ্চিম পাড়া এলাকায় ঘটনাটি ঘটে।  জেলা স্বেচ্ছাসেবকলীগের সদস্য আব্দুল মতিন জানান, স্থানীয় সংসদ সদস্য আব্দুল্লাহ আল কায়সার হাসনাতের পিএস ফজলুর চাচা কাশেম আলী সম্প্রতি আয়াত আলী, শুক্কুর ও সালাউদ্দিনের নিকট থেকে ৩২ শতাংশ জমি ক্রয় করে জোরপূর্বক ৫০ শতাংশ জমি দখল করে নেয়। আয়াত আলী, শুক্কুর ও সালাউদ্দিন তার  নিকট বিচার প্রার্থী হলে তিনি স্থানীয় গন্যমান্য ব্যক্তিবর্গকে বিষয়টি অবহিত করেন। পরে কাশেম আলীর সঙ্গে বেশ কয়েকবার শালিস বৈঠকে বসার কথা থাকলেও তা হয়নি। শনিবার সকালে কাশেম আলীর পিএস ফজলুর সঙ্গে এ বিষয়ে মতিন আলাপ করলে সে তাকে ২ এপ্রিল সমঝোতায় বসবে বলে জানিয়ে দেয়। এরপর মতিন বাড়ি থেকে বের হলে সকাল ১০ টার দিকে রu200c্যাব ও পুলিশের খাতায় তালিকাভুক্ত শীর্ষ যুবলীগ সন্ত্রাসী নজরুল ইসলাম ওরফে বেয়াদপ নজরুলের নেতৃত্বে সন্ত্রাসী আক্তার, নবী, আয়াতুল্লাহসহ অন্তত ৫০ থেকে ৬০ জন সন্ত্রাসী তাদের বসতঘরে হামলা চালায়। সন্ত্রাসীরা তার  ঘরের প্রবেশ মুখের কলাপসিবল গেইট তালাবদ্ধ থাকায় পেছনের জানালার গ্রীল কেটে ভেতরে ঢুকে। এসময় সন্ত্রাসীরা ঘরের জানালা ও আসবাবপত্র ব্যাপক ভাংচুর করে। লোহার হামার দিয়ে পিটিয়ে ঘরের বিভিন্ন স্থানে ফাটল ধরিয়ে দিয়েছে। এরপর সন্ত্রাসীরা তার ঘরের আলমিরা ভেঙ্গে নগদ ১০ লাখ টাকা ও ৮ ভরি স্বর্ণালংকার নিয়ে যায় বলে মতিন অভিযোগ করেন। ঘটনার সময়ে তার স্ত্রী সন্তানরা আর্তচিৎকার করে সাহায্য প্রার্থনা করলেও সশস্ত্র সন্ত্রাসীদের ভয়ে তখন কেউ এগিয়ে আসেনি বলে মতিন জানায়।  অপরদিকে এলাকাবাসী জানায়, সন্ত্রাসী মতিন তার লোকজন দিয়ে হাজ্বি  কাশেম আলীর মালিকাধীন মিজমিজি পশ্চিম পাড়া এলাকার ১৫ শতাংশ জমিতে জোরপূর্বক সীমানা দেয়াল নির্মানের কাজ শুরু করে। এ খবর পেয়ে হাজি কাশেম আলী এলাকার মাদবর ফজলুল হক, মোস্তফা মেম্বার, অহিদ মেম্বারসহ এলাকার বেশ কয়েকজন মুরুব্বি নিয়ে তার জমিতে গেলে মতিন জানায় এ জমি সে পাওয়ার নিয়ে মালিক হয়েছে। এ কথা শুনে মাদবররা মতিনকে জানিয়ে দেয়, তোমার কাছে যা কাগজ পত্র আছে এগুলো নিয়ে আগামী শনিবার আসবে। আমরা উভয় পরে কাগজ পত্র দেখে যার কাগজ সঠিক তাকে এ জমি বুঝিয়ে দিব। এর আগে এখানে কোন কাজ করা যাবে না। কিন্তু মতিন তাদের কথা না মেনে কাজ  করতে থাকলে নজরুলের নেতৃত্বে সন্ত্রাসীরা লাঠিসোটা নিয়ে ঘটনাস্থলে গিয়ে মতিন বাহিনীকে ধাওয়া দেয় এবং তার বাড়িতে হামলা করে।  খবর পেয়ে সিদ্ধিরগঞ্জ থানার এসআই হারুনুর রশিদ ঘটনাস্থল পরিদর্শন করেছেন।  সিদ্ধিরগঞ্জ থানার ওসি এস এম বদরুল আলম জানান, খবর পেয়ে ঘটনাস্থলে এসআই হারুনকে পাঠানো হয়েছিল। তবে এ রিপোর্ট লিখা পর্যন্ত (বিকেল ৪টা) ওসি লিখিত কোন অভিযোগ পাননি।  পুলিশের সুত্রমতে, মতিনের বিরদ্ধে মতিঝিল, ফতুল্লা ও সিদ্ধিরগঞ্জ থানায় ডাকাতি অপহরন, পুলিশের উপর হামলাসহ বিভিন্ন অপরাধে ৭/৮টি মামলা রয়েছে। মতিঝিল  থানার একটি অপহরন মামলায় তার ৫বছর সাজা হয়েছিল।  অপরদিকে, যুবলীগ নেতা কিলার নজরুলের বিরুদ্ধে বিভিন্ন থানায় হত্যা, ডাকাতি, চাঁদাবাজি, সাংবাদিকের উপর হামলাসহ বিভিন্ন ঘটনায় ১৫টি মামলা ও ৬টি জিডি রয়েছে। ধানমন্ডি থানার একটি হত্যা মামলায় তার ফাঁসির আদেশ হয়েছিল।